CELEX: 32015R0160
Language: fi
Date: 2014-11-28 00:00:00
Title: Komission delegoitu asetus (EU) 2015/160, annettu 28 päivänä marraskuuta 2014 , Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta annetun delegoidun asetuksen (EU) N:o 907/2014 muuttamisesta

3.2.2015   
            
            
               FI
            
            
               Euroopan unionin virallinen lehti
            
            
               L 27/7
            
         KOMISSION DELEGOITU ASETUS (EU) 2015/160,
   annettu 28 päivänä marraskuuta 2014,
   Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta annetun delegoidun asetuksen (EU) N:o 907/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 40 artiklan ja 53 artiklan 3 kohdan,
   sekä katsoo seuraavaa:
   
               (1)
            
            
               Komission delegoidun asetuksen (EU) N:o 907/2014 (2) 5 artiklassa vahvistetaan edellytykset, joiden nojalla ja suhteellisuusperiaatteen mukaisesti määräaikojen ulkopuolella toteutuneille menoille voidaan myöntää unionin rahoitusta.
            
         
               (2)
            
            
               Oikeudellisen selkeyden ja oikeusvarmuuden vuoksi on tarpeen lisätä delegoidun asetuksen (EU) N:o 907/2014 5 artiklassa jo vahvistettuihin säännöksiin edellytykset, joita olisi sovellettava varainhoitovuonna 2015 maksettaviin suoriin tukiin neuvoston asetuksen (EY) N:o 73/2009 (3) mukaisesti. Tätä varten olisi viitattava erityisesti jäsenvaltioille kalenterivuoden 2014 osalta asetuksessa (EY) N:o 73/2009 vahvistettuihin enimmäismääriin ja tehtävä ero tilatukijärjestelmää ja yhtenäisen pinta-alatuen järjestelmää soveltavien jäsenvaltioiden välillä. Lisäksi rahoituskurin soveltamiseen liittyvän erityistilanteen huomioon ottamiseksi olisi viitattava asetuksen (EY) N:o 73/2009 11 artiklan säännöksiin, kun kyseessä ovat kalenterivuoden 2013 tuet, ja asetuksen (EU) N:o 1306/2013 26 artiklan säännöksiin, kun kyseessä ovat kalenterivuoden 2014 tuet.
            
         
               (3)
            
            
               On tarpeen selkiyttää delegoidun asetuksen (EU) N:o 907/2014 12 artiklan 8 kohtaa, jonka sanamuoto saattaisi tahattomasti johtaa siihen, että komissio soveltaa unionin talousarviolle aiheutuvaa riskiä pienempää kiinteämääräistä oikaisua. Mainitun asetuksen 12 artiklan 8 kohta olisi sen vuoksi muotoiltava uudelleen siten, että siitä käy selkeästi ilmi, että jos objektiiviset seikat osoittavat, että rahastolle aiheutuva suurin mahdollinen vahinko on pienempi kuin määrä, joka saataisiin komission esittämää pienemmän kiinteämääräisen oikaisun soveltamisesta, komissio soveltaa kyseistä pienempää kiinteämääräistä oikaisua päättäessään unionin rahoituksen ulkopuolelle jätettävistä määristä.
            
         
               (4)
            
            
               Sen vuoksi delegoitua asetusta (EU) N:o 907/2014 olisi muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan delegoitu asetus (EU) N:o 907/2014 seuraavasti:
   
               1)
            
            
               Lisätään 5 artiklaan 3 a kohta seuraavasti:
               ”3 a.   Poiketen siitä, mitä 2 kohdassa säädetään, varainhoitovuonna 2015 suoriin tukiin, jotka mainitaan neuvoston asetuksen (EY) N:o 73/2009 (4) liitteessä I, sovelletaan seuraavia sääntöjä:
               
                           a)
                        
                        
                           jos 2 kohdan ensimmäisessä alakohdassa tarkoitettua marginaalia ei ole kalenterivuoden 2014 osalta kokonaan käytetty vuoden 2015 15 päivään lokakuuta mennessä maksettuihin tukiin ja siitä käyttämättä jäänyt osa on enemmän kuin kaksi prosenttia, marginaali alennetaan kahteen prosenttiin;
                        
                     
                           b)
                        
                        
                           asetuksen (EY) N:o 73/2009 III osaston 3 luvun mukaisesti tilatukijärjestelmää soveltavien jäsenvaltioiden osalta maksumäärärajan jälkeen maksetut suorat tuet, muut kuin Euroopan parlamentin ja neuvoston asetuksessa (EU) N:o 228/2013 (5) ja Euroopan parlamentin ja neuvoston asetuksessa (EU) N:o 229/2013 (6) säädetyt maksut, kalenterivuodelta 2013 tai aiemmalta kalenterivuodelta, ovat tukikelpoisia maataloustukirahaston rahoitukseen vain, jos varainhoitovuonna 2015 maksettujen suorien tukien kokonaismäärä, kun siihen on tarvittaessa tehty asetuksen (EY) N:o 73/2009 11 artiklassa tai asetuksen (EU) N:o 1306/2013 26 artiklassa säädetty mukautus, ei ylitä asetuksen (EY) N:o 73/2009 liitteessä VIII vahvistettua enimmäismäärää kalenterivuoden 2014 osalta ja ottaen huomioon asetuksen (EY) N:o 73/2009 136 b artiklan soveltamisesta johtuvat mainitun asetuksen liitteessä VIII a vahvistetut määrät kalenterivuonna 2014;
                        
                     
                           c)
                        
                        
                           asetuksen (EY) N:o 73/2009 122 artiklassa säädettyä yhtenäisen pinta-alatuen järjestelmää soveltavien jäsenvaltioiden osalta maksumäärärajan jälkeen maksetut suorat tuet kalenterivuodelta 2013 tai aiemmalta kalenterivuodelta ovat tukikelpoisia maataloustukirahaston rahoitukseen vain, jos varainhoitovuonna 2015 maksettujen suorien tukien kokonaismäärä, kun siihen on tarvittaessa tehty asetuksen (EY) N:o 73/2009 11 artiklassa tai asetuksen (EU) N:o 1306/2013 26 artiklassa säädetty mukautus, ei ylitä asianomaiselle jäsenvaltiolle kalenterivuoden 2014 osalta vahvistettua suorien tukien tuottajakohtaisten enimmäismäärien summaa;
                        
                     
                           d)
                        
                        
                           a, b tai c alakohdassa tarkoitetut rajat ylittävistä menoista vähennetään 100 prosenttia.
                        
                     Asetuksen (EU) N:o 1306/2013 26 artiklan 5 kohdassa tarkoitettuja korvausten määriä ei oteta huomioon tämän kohdan ensimmäisen alakohdan b tai c alakohdassa säädetyn edellytyksen täyttymistä tarkistettaessa.
            
         
               2)
            
            
               Korvataan 12 artiklan 8 kohta seuraavasti:
               ”8.   Jos jäsenvaltio esittää objektiivisia seikkoja, jotka eivät täytä tämän artiklan 2 ja 3 kohdassa säädettyjä edellytyksiä, mutta jotka osoittavat, että rahastoille aiheutuva suurin mahdollinen vahinko on pienempi kuin määrä, joka saataisiin ehdotettua pienemmän kiinteämääräisen oikaisun soveltamisesta, komissio soveltaa kyseistä pienempää kiinteämääräistä oikaisua päättäessään asetuksen (EU) N:o 1306/2013 52 artiklan nojalla määristä, jotka jätetään unionin rahoituksen ulkopuolelle.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 549.
   
      (2)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).
   
      (3)  Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta (EUVL L 30, 31.1.2009, s. 16).
   
      (4)  Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta (EUVL L 30, 31.1.2009, s. 16).
   
      (5)  Euroopan parlamentin ja neuvoston asetus (EU) N:o 228/2013, annettu 13 päivänä maaliskuuta 2013, unionin syrjäisimpien alueiden hyväksi toteutettavista maatalousalan erityistoimenpiteistä ja neuvoston asetuksen (EY) N:o 247/2006 kumoamisesta (EUVL L 78, 20.3.2013, s. 23).
   
      (6)  Euroopan parlamentin ja neuvoston asetus (EU) N:o 229/2013, annettu 13 päivänä maaliskuuta 2013, Egeanmeren pienten saarten hyväksi toteutettavista maatalousalan erityistoimenpiteistä ja neuvoston asetuksen (EY) N:o 1405/2006 kumoamisesta (EUVL L 78, 20.3.2013, s. 41).”